|  |  |
| --- | --- |
| **Täienduskoolitusasutus** | Projektiekspert OÜ |
| **Õppekava nimetus** | **ÄRIPLAANI- JA ETTEVÕTLUSKOOLITUS STARDIEDU** |
| **Õppevaldkond/Õppekavarühm ISCED-F 2013** | Juhtimine ja haldus |
| **Õppekava koostamise alus** | Kutsestandard - Small Business Entrepreneur, level 5  Kompetentsid:  B.2.1 Äritegevuse kavandamine  B 2.2 Äritegevuse käivitamine  B 2.6 Finantsjuhtimine ja majandusarvestus |
| **Koolituse eesmärk** | Koolituse tulemusel koostab õppija jätkusuutliku ettevõtte äriplaani, omandab teadmised ettevõtte loomiseks ja tegutsemiseks ettevõtjana. |
| **Õpiväljundid** | * omandab teadmised ettevõtluse olemusest ja ettevõtlusvormidest; * analüüsib äriideed ja kirjeldab ettevõtluse riske; * eristab toote ja teenuse olemust, määratleb sihtturu; * tunneb turundamise aluseid ja valib sobivad müügikanalid; * teab raamatupidamise korraldamise ja maksunduse nõudeid väikeettevõtluses; * eristab töötegemist tõendavaid lepinguid ning määratleb töötervishoiu ja tööohutuse valdkonna nõuded; * planeerib ettevõtte tulusid, kulusid ja oskab koostada ning analüüsida ettevõtte finantsprognoosi; * koostab alustava jätkusuutliku ettevõtte äriplaani. |
| **Õpingute alustamise tingimused** | Koolitusele asudes on eelduseks oma äriidee olemasolu |
| **Õppekeel** | Inglise keel |
| **Sihtgrupp** | Ettevõtlusega alustada soovijad, ettevõtlusest huvitatud inimesed |
| **Õppe kogumaht (sh auditoorne, iseseisev või praktiline töö)** | 96 akad. tundi, millest 76 akad.tundi on auditoorset tööd ja 20 akad. tundi iseseisvat tööd |
| **Õppe sisu** | Sissejuhatus ettevõtlusesse ja ettevõtjale vajalikud pädevused. Majandus- ja ettevõtluskeskkond Eestis (4 t)  Ettevõtlusvormid, nende erisused. Ettevõtte asutamise etapid (4 t)  Äriidee, ärimudeli analüüs (4 t)  Äriplaani olemus, struktuur. Äriplaani koostamise eesmärgid (4 t)  Toode, teenus. Arendus. Tootmis- ja teenindusprotsessi etapid. (6 t)  Turg. Turu tasakaal. Kliendi profiili määramine. Konkurendid (6 t)  Turundusstrateegiad. Müügikorraldus (6 t). Turunduskanalite valikuvõimalused. Reklaam (4 t)  Tööõigus. Lepingute tüübid, sõlmimine, poolte õigused ja kohustused. (6 t)  Töötervishoiu- ja tööohutusalane korraldus ettevõttes (2 t)  Raamatupidamise põhialused, korraldamine. Aruandlus (6 t)  Ülevaade Eesti maksusüsteemist (2 t)  Omahinna kalkulatsioon, kulude, tulude arvestus (4 t)  Müügiprognoosid (4 t)  Alustava ettevõtte finantsplaneerimine. Finantsprognoosi koostamine (8 t)  Äriideede ja äriplaanide fokuseerimine ja konsultatsioon (2t)  Äriplaanide esitlus ja kaitsmine (4 t)  Iseseisev töö äriplaani koostamiseks (20 t) |
| **Õppekeskkonna kirjeldus** | Õpe toimub õppeklassis, mis vastab töötervishoiu- ja tööohutuse nõuetele.  Õppeklass on varustatud kaasaegse tehnikaga, vajadusel on osalejatel kasutada arvutid. |
| **Õppemeetodid** | Loengud põimituna praktiliste näidetega. Arutelud. Rühmatööd.  Tagasisidestamine valmivale äriplaanile iga koolitusteema ja mooduli järel ning enne äriplaani kaitsmist. |
| **Õppematerjalid** | Koolituse õppematerjalid saab õppija paberkandjal või elektrooniliselt. Materjalid on koostatud koolitajate poolt. Õppematerjalid on koolitusel osalejale tasuta ja jäävad peale koolituse lõppu osalejale. |
| **Hindamine ehk õppe lõpetamise tingimused** | Hindamismeetod. Õppija esitleb ja kaitseb koolituse käigus valminud äriplaani.  Hindamiskriteerium. Äriplaan on koostatud lähtuvalt koolitusel käsitletud teemadest. Esitluse ja kaitsmise käigus selguvad omandatud õpiväljundid. |
| **Koolituse läbimisel väljastatav dokument** | Tunnistus, kui õppija on omandanud õpiväljundid, esitlenud ja kaitsnud äriplaani.  Tõend, kui õppija on osalenud koolitusel, kuid hindamisel ei osale. |
| **Koolitajad** | **Ene Kesler**. Omab pikaaegset koolituskogemust ettevõtlusteemade valdkonnas. Pikaajalised ettevõtluskogemused pereettevõttes. Kõrgharidus Mainori Kõrgkool ärijuhtimine. Täiendanud end Skövde Majanduskolledžis Taanis ja Grenaa Kommertskoolis Rootsis.  **Inna Stelmak**. Pikaajaline finantsalane töökogemus erinevates suurettevõtetes, raamatupidamise ja finantsteemaliste raamatute autor. Magistrikraad EBS rahvusvahelises ärijuhtimises (raamatupidamine ja majandus). Lektor Tallinna Tehnikakõrgkoolis majandusarvestuse ja maksunduse valdkonnas.  **Karin Abel**. 10 aastane ettevõtluskogemus. Õigusteaduste magistrikraad Tartu Ülikoolist. Töökogemus notaris ja Tartu Maakohtus ning koolitajana õiguse ja tööohutuse valdkonnas. |